钦定古今图书集成/历象汇编/岁功典/第102卷 > 《梦溪笔谈》 > 干支总考
## 钦定古今图书集成/历象汇编/岁功典/第102卷 > 《梦溪笔谈》 > 干支总考

六十甲子，有纳音，鲜原其意，盖六十律旋相为宫法
也。一律含五音，十二律纳六十音也。凡气始于东方
而右行，音起于西方而左行，阴阳相错而生变化。所
谓气始于东方者，四时始于木，右行传于火，火传于
土，土传于金，金传于水。所谓音始于西方者，五音始
于金，左旋传于火，火传于木，木传于水，水传于土。

纳音与《易》纳甲同法，干纳甲而坤纳癸，始于干而终于坤。纳音始于金，金，干也。终于土，土，坤也。

纳音之法，“同类娶妻，隔八生子”，此“律吕相生”之法也。
五行先仲而后孟，孟而后季，此《遁甲》“三元”之纪也。甲
子金之仲。〈黄锺之商〉同位娶乙丑。

“大吕之商同位” ，谓甲与乙、丙与丁之类，下皆仿此。

隔八“下生”壬申金之孟。

“夷则之商隔八。” 谓“大吕下生《夷则》” 也。下皆仿此。

“壬申：同位娶”癸酉。〈南吕之商〉隔八“上生”庚辰金之季。

“姑洗之商” ，此金三元终。若只以阳辰言之，则依《遁甲》，逆传仲孟季。若兼妻言之，则顺传孟仲季也。

庚辰：“同位娶”：“辛巳。”〈中吕之商〉隔八下生戊子火之仲。

黄锺之征金三元终则左行，传南方火也。

戊子娶己丑。〈大吕之征〉生丙申火之孟。〈夷则之征〉丙申：娶丁酉。
〈南吕之征〉生甲辰火之季。〈姑洗之征〉“甲辰”娶乙巳。〈中吕之征〉生“壬子”
“木之仲。”

黄锺之角火，三元终则左行，传于东方木。

金之仲，娶乙未，隔八生壬寅，一如甲子之法，终于癸
亥。〈谓蕤宾娶林锺上生太簇之类〉至于巳为阳，故自黄锺至于中吕
皆下生；自午至于亥为阴，故自林锺至于应锺皆上
生。

甲子、《乙丑金》，与《甲午》《乙未金》虽同，然“甲子、《乙丑》为阳律，阳律皆下生。甲午、乙未为阳吕，阳吕皆上生。六十律相反，所以分为一纪也。”

《易》有纳甲之法，未知起于何时。予尝考之，可以推见
天地胎育之理。“干纳甲壬，坤纳乙癸”者，上下包之也。
“震、巽、坎、离、艮、兑纳庚辛，戊己丙丁”者，六子生于乾坤
之包中，如物之处胎。甲者，左三刚爻，干之气也；右三
柔爻，坤之气也。干之初爻交于坤，生震，故震之初爻
纳子午。

《干》之初爻，子午故也。

中爻交于《坤》生坎，初爻纳寅申，

“《震》纳子午顺传寅申” 阳道顺。

上爻交于《坤》生艮，初爻纳辰戌。

亦顺传也

《坤》之初爻交于《干》，生巽，故“巽之初爻纳丑未。”

《坤》之初爻“丑未” 故也。

中爻交于干生离，初爻纳卯酉，

“《巽》纳丑未” 逆传“卯酉阴道逆。”

上爻交于《干》，生兑。初爻纳巳亥。

亦逆传也

“乾坤始于甲乙，则长男长女乃其次，宜纳丙丁。少男
少女居其末，宜纳庚辛。”今乃反此者，卦必自下生，先
初爻，次中爻，末乃至上爻，此《易》之叙，然亦胎育之理
也。物之处胎甲莫不倒生，自下而生者，卦之叙，而冥
合造化胎育之理，此至理合自然者也。

凡草木百谷之实皆倒生，首系于干，其上抵于颖处，反是根。人与禽兽生胎，亦首皆在下。

甲：〈子寅辰〉□　丙。〈辰戌　午子　申寅□〉　戊。〈寅申　辰戌　午子〉□　庚。〈子午　寅申　辰戌〉　壬。〈午申戌〉
干　　　生艮，　　　生坎，　　　生震　　干
《坤》　　　生兑，　　　生离，　　　生巽　　坤
乙。〈未□　巳　卯□〉　丁。〈巳亥□　卯酉　丑未□〉　己。〈卯酉　丑未　亥丑〉　辛。〈丑未　亥巳　酉卯〉　癸。〈丑亥酉〉